CELEX: 32016D0320
Language: el
Date: 2016-03-03 00:00:00
Title: Εκτελεστική απόφαση (ΕΕ) 2016/320 της Επιτροπής, της 3ης Μαρτίου 2016, για την τροποποίηση της απόφασης 2004/842/ΕΚ σχετικά με κανόνες εφαρμογής βάσει των οποίων τα κράτη μέλη μπορούν να επιτρέπουν τη διάθεση στο εμπόριο σπόρων ποικιλίας για την οποία έχει ήδη υποβληθεί αίτηση εγγραφής στον εθνικό κατάλογο ποικιλιών καλλιεργούμενων φυτικών ειδών ή κηπευτικών ειδών [κοινοποιηθείσα υπό τον αριθμό C(2016) 1221] (Κείμενο που παρουσιάζει ενδιαφέρον για τον ΕΟΧ)

5.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 60/88
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/320 ΤΗΣ ΕΠΙΤΡΟΠΉΣ
   της 3ης Μαρτίου 2016
   για την τροποποίηση της απόφασης 2004/842/ΕΚ σχετικά με κανόνες εφαρμογής βάσει των οποίων τα κράτη μέλη μπορούν να επιτρέπουν τη διάθεση στο εμπόριο σπόρων ποικιλίας για την οποία έχει ήδη υποβληθεί αίτηση εγγραφής στον εθνικό κατάλογο ποικιλιών καλλιεργούμενων φυτικών ειδών ή κηπευτικών ειδών
   
      
         [κοινοποιηθείσα υπό τον αριθμό C(2016) 1221]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), και ιδίως το άρθρο 4α παράγραφος 2,
   Έχοντας υπόψη την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (2), και ιδίως το άρθρο 4α παράγραφος 2,
   Έχοντας υπόψη την οδηγία 2002/54/ΕΚ του Συμβουλίου, της 13ης Ιουνίου 2002, περί εμπορίας σπόρων τεύτλων προς σπορά (3), και ιδίως το άρθρο 6 παράγραφος 2,
   Έχοντας υπόψη την οδηγία 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών (4), και ιδίως το άρθρο 23 παράγραφος 2,
   Έχοντας υπόψη την οδηγία 2002/56/ΕΚ του Συμβουλίου, της 13ης Ιουνίου 2002, περί εμπορίας σπόρων γεωμήλων προς φύτευση (5), και ιδίως το άρθρο 6 παράγραφος 2,
   Έχοντας υπόψη την οδηγία 2002/57/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά των ελαιούχων και κλωστικών φυτών (6), και ιδίως το άρθρο 6 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2004/842/ΕΚ της Επιτροπής (7) καθορίζει κανόνες για την επίσημη επισήμανση των συσκευασιών σπόρων ποικιλίας για την οποία έχει ήδη υποβληθεί αίτηση εγγραφής στον εθνικό κατάλογο ποικιλιών καλλιεργούμενων φυτικών ειδών ή κηπευτικών ειδών.
            
         
               (2)
            
            
               Κατά τα τελευταία έτη διαπιστώθηκαν ορισμένες περιπτώσεις δόλιας χρήσης των επίσημων επισημάνσεων. Ως εκ τούτου, η ασφάλεια των επίσημων επισημάνσεων θα πρέπει να βελτιωθεί σύμφωνα με τις επί του παρόντος διαθέσιμες τεχνικές γνώσεις, έτσι ώστε να εξασφαλίζεται ότι αποφεύγονται οι εν λόγω δόλιες πρακτικές. Στο πλαίσιο αυτό, και προκειμένου να δοθεί στις αρμόδιες αρχές η δυνατότητα να καταγράφουν και να ελέγχουν καλύτερα την εκτύπωση, τη διανομή και τη χρήση των επίσημων επισημάνσεων από τους επιχειρηματίες, καθώς και να παρακολουθούν τις σπορομερίδες, η ασφάλεια των επίσημων επισημάνσεων θα πρέπει να βελτιωθεί με τη θέσπιση αύξοντος αριθμού που θα χορηγείται επίσημα και θα αναγράφεται στις εν λόγω επίσημες επισημάνσεις (ετικέτες).
            
         
               (3)
            
            
               Η παρούσα απόφαση και η εκτελεστική οδηγία (ΕΕ) 2016/317 της Επιτροπής (8) θα πρέπει να αρχίσουν να εφαρμόζονται από την ίδια ημερομηνία, ώστε να εξασφαλίζεται η ίση μεταχείριση όσον αφορά τις απαιτήσεις για όλους τους χρήστες των σχετικών επισημάνσεων. Συνεπώς, η παρούσα απόφαση θα πρέπει να αρχίσει να εφαρμόζεται από την 1η Απριλίου 2017.
            
         
               (4)
            
            
               Επομένως, η απόφαση 2004/842/ΕΚ θα πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποίηση της απόφασης 2004/842/ΕΚ
   Στο άρθρο 9 παράγραφος 2 της απόφασης 2004/842/ΕΚ προστίθεται το ακόλουθο στοιχείο αα):
   
      
                  «αα)
               
               
                  τον αύξοντα αριθμό που χορηγείται επίσημα·».
               
            
   Άρθρο 2
   Αποδέκτες
   Η παρούσα απόφαση απευθύνεται στα κράτη μέλη.
   Άρθρο 3
   Ημερομηνία έναρξης εφαρμογής
   Η παρούσα απόφαση αρχίζει να εφαρμόζεται από την 1η Απριλίου 2017.
   
      Βρυξέλλες, 3 Μαρτίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ 125 της 11.7.1966, σ. 2298/66.
   
      (2)  ΕΕ 125 της 11.7.1966, σ. 2309/66.
   
      (3)  ΕΕ L 193 της 20.7.2002, σ. 12.
   
      (4)  ΕΕ L 193 της 20.7.2002, σ. 33.
   
      (5)  ΕΕ L 193 της 20.7.2002, σ. 60.
   
      (6)  ΕΕ L 193 της 20.7.2002, σ. 74.
   
      (7)  Απόφαση 2004/842/ΕΚ της Επιτροπής, της 1ης Δεκεμβρίου 2004, σχετικά με κανόνες εφαρμογής βάσει των οποίων τα κράτη μέλη μπορούν να επιτρέπουν τη διάθεση στο εμπόριο σπόρων ποικιλίας για την οποία έχει ήδη υποβληθεί αίτηση εγγραφής στον εθνικό κατάλογο ποικιλιών καλλιεργούμενων φυτικών ειδών ή κηπευτικών ειδών (ΕΕ L 362 της 9.12.2004, σ. 21).
   
      (8)  Εκτελεστική οδηγία (EE) 2016/317 της Επιτροπής, της 3ης Μαρτίου 2016, για την τροποποίηση των οδηγιών του Συμβουλίου 66/401/EΟΚ, 66/402/EΟΚ, 2002/54/EΚ, 2002/55/EΚ, 2002/56/EΚ και 2002/57/EΚ όσον αφορά την επίσημη επισήμανση των συσκευασιών σπόρων προς σπορά (βλέπε σελίδα 72 της παρούσας Επίσημης Εφημερίδας).